stanford-oval/wikipedia huggingface dataset:
מדד שטח גוף
ממוצע הערכים

ממוצע BSA עבור ילדים בגילאים שונים, עבור גברים, עבור נשים, הם:
| 0 | 1 | 2 | 3 | 4 |
| --- | --- | --- | --- | --- |
| הרך הנולד | הרך הנולד | הרך הנולד | 0.25 | מטר2 |
| ילד בן שנתיים | ילד בן שנתיים | 0.5 | מטר2 |  |
| 9 שנים | 9 שנים | 1.07 | מטר2 |  |
| 10 שנים | 10 שנים | 1.14 | מטר2 |  |
| 12-13 שנים | 12-13 שנים | 1.33 | מטר2 |  |
| נשים בוגרות | נשים בוגרות | נשים בוגרות | 1.6 | מטר2 |
| גברים בוגרים | גברים בוגרים | גברים בוגרים | 1.9 | מטר2 |
BSA (שטח גוף) ממוצע שנמדד ב-3,000 חולי סרטן בין השנים  1990 עד 1998 במסד הנתונים של הארגון האירופי למחקר וטיפול בסרטן (EORTC) הוא 1.79 מטר2.
הערות שוליים

↑  גורני, ה How to calculate the dose of chemotherapy
↑  נוסחאות חישוב BSA באתר calculator
1 2  נוסחאות חישוב
↑  מדדי חישוב BSA ממוצעים
↑  סאקו, ג'וזף The Average Body Surface Area of Adult Cancer Patients in the UK: A Multicentre Retrospective Study
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
לשון ארנולד

"מספר סיבוב" עבור ערכים שונים של שני פרמטרים של מפת המעגל: Ω על ציר ה- x ו- K על ציר ה- y . כמה צורות לשון נראות לעין.
במתמטיקה, במיוחד במערכות דינמיות, לשונות ארנולד (על שם ולדימיר ארנולד )  הן תופעה ציורית המתרחשת כאשר מדמיינים כיצד תדירות הסיבוב של מערכת דינמית, או תכונה בלתי משתנה קשורה אחרת שלה, משתנה לפי שניים או יותר מהפרמטרים של המערכת. כאשר צופים באזורים המתאפיינים ב"מספר סיבוב" קבוע, מגלים צורות גאומטריות הדומות ללשון, ובמקרה זה הן נקראות לשונות ארנולד.
לשונות ארנולד נצפות במגוון גדול של תופעות טבע המודדות גדלים משתנים, כמו ריכוז אנזימים וסובסטרטים בתהליכים ביולוגיים  או במודלים של פעילות הלב. לפעמים תדירות התנודה תלויה או מוגבלת (למשל, תחת סף מסוים לפאזה) על ידי גורם כלשהו, כך שלעיתים חוקרים מתעניינים בקשר הזה. למשל, גידול סרטני מעורר סדרה של תהליכים באזור הרלוונטי הכולל שינויים בכמויות חלבונים המקיימות אינטראקציה זו עם זו; סימולציות מראות שאינטראקציות אלו גורמות ללשונות ארנולד להופיע, כלומר, התדירות של תנודות מסוימות מגבילות את התנודות האחרות, וניתן להשתמש בהן כדי לשלוט בצמיחת הגידול.
דוגמאות אחרות שבהן ניתן למצוא לשונות ארנולד כוללות חוסר הרמוניה בין כלי נגינה, תהודה מסלולית ונעילת גאות של ירחים, נעילת מצב בסיבים אופטיים ובלולאות נעולות פאזה ומתנדים אלקטרוניים אחרים, כמו גם בקצב לב, הפרעות קצב לב, ומחזור התא.
אחד הדגמים הפיזיים הפשוטים ביותר לתופעה שנקראת "נעילת מצב" מורכב משני דיסקים מסתובבים המחוברים ביניהם על ידי קפיץ חלש. לדיסק אחד מותר להסתובב בחופשיות, והשני מונע על ידי מנוע. נעילת מצב מתרחשת כאשר הדיסק אשר מסתובב בחופשיות מסתובב בתדר שהוא כפול בערכו מזה של המסובב המונע.
המודל המתמטי הפשוט ביותר שמציג נעילת מצבים הוא מוד של מפת המעגל, אשר מתאר את תנועת הדיסקים המסתובבים (כפי שתואר לעיל) במרווחי זמן נפרדים.
מפת עיגולים רגילה

לשונות ארנולד מופיעות לרוב כאשר חוקרים את האינטראקציה בין מתנדים, במיוחד במקרה שבו מתנד אחד מניע אחר. כלומר, הם אינם משפיעים הדדית זה על זה (בניגוד למתרחש בדגמי Kuramoto, למשל). דוגמה לכך היא מתנדים מונעים, עם כוח מניע בעל התנהגות מחזורית. כדוגמה מעשית, תאי לב (המתנד החיצוני) מייצרים אותות חשמליים תקופתיים כדי לעורר התכווצויות לב (המתנד המונע); שימוש לנ'ל הוא קביעת היחס בין תדירות המתנדים על מנת לעצב קוצבי לב מלאכותיים טובים יותר. משפחת מפות המעגלים משמשת מודל מתמטי שימושי לתופעה ביולוגית זו, כמו גם רבות אחרות.
משפחת מפות המעגל הן פונקציות (או אנדומורפיזמים ) של המעגל לעצמו. משפחת מפות המעגל ניתנת על ידי:
כאשר  \Omega  הוא התדר ה"טבעי" של המתנד ו  g היא פונקציה מחזורית המחשבת את ההשפעה של המתנד החיצוני ( \theta ) בנקודה i על נקודת הזמן הבאה i+1. חשוב לשים לב שאם  g(\theta )=\theta  לכל  \theta , החלקיק פשוט מסתובב במעגל ב  \Omega  (התדר הטבעי) יחידות בכל פעם; בפרט, אם  \Omega  הוא לא רציונלי המפה מצטמצמת לסיבוב לא רציונלי .
מפת המעגלים הספציפית שנחקרה במקור על ידי ארנולד, ואשר עדיין משתתמשים בה גם בימינו, היא:
כאשר  K נקרא חוזק צימוד, ו  \theta _{i} יש לפרש מודולו  1 . מפה זו מציגה התנהגות מגוונת מאוד בהתאם לפרמטרים  K ו  \Omega  ; אם נקבע את  \Omega =1/3 ונשנה את  K, נקבל דיאגרמת ההתפצלות סביב אזור זה, בה אנו יכולים לראות מסלולים מחזוריים עם ביפורקציות והתנהגויות כאוטיות.
גזירת מפת המעגלים

אפשרות נוספת להציג את מפת המעגלים היא על ידי פונקציה כלשהי  y(t) אשר יורדת באופן ליניארי עם שיפוע  a. ברגע שהפונקציה מגיעה לערך אפס, הערך שלה מתאפס לערך תדר מסוים, המתואר על ידי פונקציה  z(t)=c+b\sin(2\pi t) . כעת, אנו מתעניינים ברצף הזמנים  \{t_{n}\} שבו ערך הפונקציה y(t) מגיע לאפס.
המודל הזה אומר שבזמן  t_{n-1} מתקיים  y(t_{n-1})=c+b\sin(2\pi t_{n-1}) . מנקודה זו,  y קטן באופן ליניארי עד  t_{n}, נקודה בה ערך הפונקציה  y הוא אפס. כך מקבלים:
ועל ידי בחירה  \Omega =c/a ו  K=2\pi b/a אנו משיגים את מפת המעגלים:
לאון גלאס טען שהמודל הפשוט הזה ישים לכל מיני מערכות ביולוגיות כמו רגולציה על ריכוז חומרים בתא או בדם, כאשר y(t) מייצג את ריכוז החומר.
בדגם זה, המשמעות של נעילת פאזה  N:M מתייחסת לכך ש y(t) מתאפס בדיוק  N פעמים כל  M מחזורים של גל הסינוס  z(t) . מספר הסיבוב יהיה המנה  N/M .
מאפיינים

בהינתן המשפחה הכללית של אנדומורפיזמים במעגל:
עבור מפת המעגל הסטנדרטית, מתקיים  g(\theta )=\theta +(K/2\pi )\sin(2\pi \theta ) . עם זאת, לעיתים יהיה לנו נוח יותר לייצג את מפת המעגל בעזרת מיפוי על ידי פונקציה  f(\theta ) :
כעת נמשיך לפרט כמה מהמאפיינים של אנדומורפיזמים אשר מתרחשים במעגלים אלה.
P1. הפונקציה  f גדלה באופן מונוטוני עבור  K<1, כך שעבור ערכים אלה של  K האיטרציות  \theta _{i} רק נעות קדימה במעגל, אך לעולם לא אחורה. כדי לראות זאת, נשים לב שהנגזרת של  f היא:
שהיא גודל חיובי כל עוד  K<1 .
P2. כאשר מרחיבים את היחס מקבלים נוסחה עבור  \theta _{n} :
P3. נניח ש  \theta _{n}=\theta _{0}{\bmod {1}}, הן נקודות קבועות מחזוריות בעלות מחזור  n . כיוון שגל הסינוס מתנודד בתדר של הרץ אחד, מספר התנודות של הגל לכל מחזור  \theta _{i} יהיה  M=(\theta _{n}-\theta _{0})\cdot 1. כך, הוא מאופיין על ידי נעילת פאזה של  n:M .
P4. לכל  p\in \mathbb {N} , מתקיים  f(\theta +p)=f(\theta )+p, כך ש  f(\theta +p)=f(\theta ){\bmod {1}} . לכן, ביישומים רבים אין זה משנה אם האיטרציות  \theta _{i} מתבצעות עם מודולוס  1 או בלעדיו.
P5 (סימטרית תרגום).  נניח שעבור  \Omega  נתון יש נעילת פאזה בגודל  n:M במערכת. אז, עבור  \Omega '=\Omega +p עם מספר שלם  p,  n:(M+np) גם יקיים נעילת פאזה.
P6. עבור  K=0 נעילת שלב תתרחש בכל פעם ש \Omega  הוא מספר רציונלי. בנוסף, עבור  \Omega =p/q\in \mathbb {Q} , נעילת הפאזה היא  q:p .
גלריה

| --- | --- |
 מפת עיגול המציגה אזורים נעולים במצב או לשונות ארנולד בשחור. Ω משתנה מ-0 ל-1 לאורך ציר ה- x, ו- K משתנה מ-0 בתחתית ל-4 π בחלק העליון. ככל שהצבע אדום יותר, זמן החזרה ארוך יותר.:  מספר סיבוב, עם שחור מתאים ל-0, ירוק ל12 -1. Ω משתנה מ-0 ל-1 לאורך ציר ה-x, ו- K משתנה מ-0 בתחתית ל-2 π בחלק העליון.
הערות שוליים

↑  Arnol'd, V.I. (1961). "Small denominators. I. Mapping the circle onto itself". Izvestiya Rossiiskoi Akademii Nauk. Seriya Matematicheskaya. 25 (1): 21–86. Section 12 in page 78 has a figure showing Arnold tongues.
↑  Translation to english of Arnold's paper: S. Adjan; V. I. Arnol'd; S. P. Demuškin; Ju. S. Gurevič; S. S. Kemhadze; N. I. Klimov; Ju. V. Linnik; A. V. Malyšev; P. S. Novikov. Eleven Papers on Number Theory, Algebra and Functions of a Complex Variable. Vol. 46. American Mathematical Society Translations Series 2.
1 2  Jensen, M.H.; Krishna, S. (2012). "Inducing phase-locking and chaos in cellular oscillators by modulating the driving stimuli". FEBS Letters. 586 (11): 1664–1668. arXiv:1112.6093. doi:10.1016/j.febslet.2012.04.044. PMID 22673576.
↑  Gérard, C.; Goldbeter, A. (2012). "The cell cycle is a limit cycle". Mathematical Modelling of Natural Phenomena. 7 (6): 126–166. doi:10.1051/mmnp/20127607.
↑  Glass, L. (2001). "Synchronization and rhythmic processes in physiology". Nature. 410 (6825): 277–284. Bibcode:2001Natur.410..277G. doi:10.1038/35065745. PMID 11258383.
1 2 3 4  Glass, L.; Perez, R. (1982). "Fine structure of phase locking". Physical Review Letters. 48 (26): 1772. Bibcode:1982PhRvL..48.1772G. doi:10.1103/PhysRevLett.48.1772.
↑  Guevara, M.R.; Glass, L. (1982). "Phase locking, period doubling bifurcations and chaos in a mathematical model of a periodically driven oscillator: A theory for the entrainment of biological oscillators and the generation of cardiac dysrhythmias". Journal of Mathematical Biology. 14 (1): 1–23. CiteSeerX 10.1.1.476.8649. doi:10.1007/BF02154750. PMID 7077182.
הפניות

Weisstein, Eric W. "Circle Map". MathWorld.
Boyland, P.L. (1986). "Bifurcations of circle maps: Arnol'd tongues, bistability and rotation intervals". Communications in Mathematical Physics. 106 (3): 353–381. Bibcode:1986CMaPh.106..353B. doi:10.1007/BF01207252.
Gilmore, R.; Lefranc, M. (2002). The Topology of Chaos: Alice in Stretch and Squeezeland. John Wiley & Sons. ISBN 0-471-40816--6. - Provides a brief review of basic facts in section 2.12.
Glass, L.; Guevara, M.R.; Shrier, A.; Perez, R. (1983). "Bifurcation and chaos in a periodically stimulated cardiac oscillator". Physica D: Nonlinear Phenomena. 7 (1–3): 89–101. Bibcode:1983PhyD....7...89G. doi:10.1016/0167-2789(83)90119-7. - Performs a detailed analysis of heart cardiac rhythms in the context of the circle map.
McGuinness, M.; Hong, Y.; Galletly, D.; Larsen, P. (2004). "Arnold tongues in human cardiorespiratory systems". Chaos. 14 (1): 1–6. Bibcode:2004Chaos..14....1M. doi:10.1063/1.1620990. PMID 15003038.
דיאגרמת ביפורקציה עבור  \Omega  מקובע על ערך  1/3 .  Kמתחיל מ  0 בתחתית ל  4\pi  בחלק העליון, והמסלולים מוצגים במרווחים של  [-0.5,0.5] במקום  [0,1] . אזורים שחורים תואמים ללשונות ארנולד.
תיאור הדגם הפשוט שבו מפת המעגלים עולה 'באופן טבעי'. הקו האדום הוא  y(t) ומתאפס לקו השחור הסינוסואידי בכל פעם שהוא מגיע לאפס.
חלק מהלשונות של ארנולד עבור מפת המעגל הסטנדרטית, ε =K2תבנית:Pi
מספר הסיבוב כפונקציה של Ω כאשר K קבוע ב- K = 1
מדינות דוברות אנגלית

מדינות שבהן אנגלית היא שפה רשמית (דה פקטו או דה יורה). מדינות האנגלוספירה הן המדינות שבהן אנגלית היא שפת האם העיקרית של תושבי המדינה.

  מדינות הליבה של האנגלוספירה
  מדינות בהן השפה האנגלית איננה שפת הרוב ואחת ממספר שפות רשמיות
  מדינות שבהן דוברים אנגלית על ידי יותר מ-20% מהאוכלוסייה אך אין להן מעמד רשמי
דוברי אנגלית, המכונים גם אנגלופונים, והמדינות שבהן מרבית האוכלוסייה דוברת את השפה האנגלית נקראות האנגלוספירה. נכון לעשור הראשון של המאה ה-21, מעל 2 מיליארד אנשים ברחבי העולם היו דוברי אנגלית, מה שהופך את השפה האנגלית לשפה עם מספר הדוברים הגדול ביותר בעולם, ולשפה השלישית בגודלה בעולם על סמך מספר דוברי השפה כשפת אם.
בארצות הברית ובהודו נמצאים מרבית דוברי אנגלית כשפת אם – בארצות הברית ישנם 283 מיליון דוברי אנגלית ובהודו ישנם 125 מיליון דוברי אנגלית. ישנם גם 108 מיליון דוברי אנגלית בפקיסטן, 79 מיליון דוברי אנגלית בניגריה ו־64 מיליון דוברי אנגלית בפיליפינים. כאשר נכללים גם האנשים שדוברים אנגלית כשפה שנייה, ההערכות לגבי מספר האנגלופונים שונות באופן מהותי – מ־470 מיליון אנשים ברחבי העולם ליותר מ־2 מיליארד. נכון לשנת 2012 הנתונים מהודו מעידים כי להודו יש את האוכלוסייה דוברת האנגלית השנייה בגודלה בעולם – בסביבות 10% מאוכלוסיית הודו (כ־125 מיליון אנשים), ולפי ההערכות בינתיים מספר דוברי האנגלית בהודו הכפיל את עצמו פי ארבעה נכון ל־2022. השפה האנגלית היא השפה המדוברת ביותר ברחבי העולם אם משלבים את כמות האנשים שדוברת אנגלית כשפת עם כמות האנשים שאינם דוברי אנגלית כשפת אם.
אנגליה ואזור השפלה הסקוטית הן האזורים בהם התפתחה במקור השפה האנגלית, והצורה המודרנית של השפה האנגלית התפשטה בהדרגה ברחבי העולם החל מהמאה ה-17, תחילה תחת ההשפעה העולמית של הממלכה המאוחדת, ובעת האחרונה תחת השפעת התרבות האמריקאית. בסיוע כל סוגי המדיה המודפסת והאלקטרונית שנוצרות בעיקר במדינות הללו, השפה אנגלית הפכה לשפה הבינלאומית הדומיננטית ביותר ולשפת הלינגואה פרנקה באזורים רבים בעולם וכמו גם בתחומים מקצועיים מסוימים כגון מדע, ניווט ומשפטים. בריטניה נותרה המדינה דוברת האנגלית הגדולה ביותר באירופה.
מלבד הניבים העיקריים של השפה האנגלית, כמו אנגלית אמריקאית, אנגלית בריטית, אנגלית קנדית אנגלית אוסטרלית, אנגלית אירית, אנגלית ניו זילנדית, ותתי הניבים של הניבים הללו, מדינות כמו דרום אפריקה, הודו, ניגריה, הפיליפינים, ג'מייקה וכמו גם טרינידד וטובגו ישנם גם מיליוני דוברי אנגלית עם ניב ייחודי משלהם. ישנם גם מדינות רבות בעולם, למשל גאנה ואוגנדה, בהן אנגלית היא אחת ממספר השפות הרשמיות העיקריות של המדינה.
מדינות בהן רוב התושבים דוברי אנגלית

אנגלית היא שפת האם העיקרית המדוברת במספר מדינות וטריטוריות ברחבי העולם. חמש מהמדינות עם מספר דוברי האנגלית הגדול ביותר ברמת שפת אם מכונות לעיתים מדינות "הליבה של האנגלוספירה". מדינות אלו הן ארצות הברית (בה ישנם לפחות 231 מיליון דוברי אנגלית כשפת אם), הממלכה המאוחדת (בה ישנם לפחות 60 מיליון דוברי אנגלית כשפת אם), קנדה (בה ישנם לפחות 19 מיליון דוברי אנגלית כשפת אם), אוסטרליה (בה ישנם לפחות 17 מיליון דוברי אנגלית כשפת אם), וניו זילנד (בה ישנם לפחות 4.8 מיליון דוברי אנגלית כשפת אם). אנגלית היא גם השפה הדומיננטית העיקרית באירלנד. אנגלית מדוברת גם על ידי רוב האוכלוסייה כשפה שנייה במדינות כמו דנמרק, גרמניה, הולנד, סלובניה ושוודיה.
מדינות שבהן אנגלית היא שפה רשמית

ישנם גם מדינות מסוימות בעולם בהן אנגלית אינה השפה המדוברת ביותר אך השפה האנגלית מוגדרת כשפה רשמית או שהיא בעלת מעמד רשמי כלשהו. המדינות הללו כוללות את בליז, בוטסואנה, קמרון, אסוואטיני, פיג'י, גאנה, הודו, קניה, קיריבטי, לסוטו, ליבריה, מלזיה, מלטה, איי מרשל, מאוריציוס, מיקרונזיה, נמיביה, ניגריה, פקיסטן, פלאו, פפואה גינאה החדשה, הפיליפינים, רואנדה, סמואה, סיישל, סיירה לאון, סינגפור, איי שלמה, סרי לנקה, סודאן, דרום אפריקה, דרום סודאן, טנזניה, גמביה, אוגנדה, זמביה וזימבבואה. ישנן גם מדינות שבהן אזורים נרחבים בתחומי המדינה הפכו לאזורים בהן אנגלית הפכה לשפה רשמית, למשל באזור סן אנדרס ופרובידנסיה שבקולומביה, בהונג קונג, באיי המפרץ של הונדורס ובאזור ה-Mosquito coast שבניקרגואה. מצב זה נוצר כתוצאה מההשפעה של הקולוניזציה הבריטית והקולוניזציה האמריקאית באזורים הללו.
להודו יש את המספר הגדול ביותר של דוברי אנגלית כשפה השנייה, לפי הערכה משנת 2004 של דייוויד קריסטל אם לוקחים בחשבון גם את דוברי השפה האנגלית ברמת שפת אם וגם את אלו שדוברי אנגלית שלא ברמת שפת אם, הודו מכילה יותר אנשים שדוברים או מבינים אנגלית מאשר בכל מדינה אחרת בעולם. עם זאת, ישנם דעות שונות לגבי האמיתות קביעותיו של קריסטל. בפקיסטן לדוגמה השפה האנגלית היא השפה הרשמית השנייה אחרי אורדו כתוצאה מהתקופה בה המדינה הייתה תחת שלטון בריטי (ראג'). סרי לנקה והפיליפינים משתמשות בשפה האנגלית כשפתן הרשמית השלישית והשנייה אחרי סינהלית, טמילית, ופיליפינית, בהתאמה.
אנגלית היא אחת מ-11 השפות הרשמיות שזוכות למעמד שווה במדינת דרום אפריקה בה יש כ-4.8 מיליון דוברי אנגלית ברמת שפת אם. זוהי גם השפה הרשמית בטריטוריות התלויות של אוסטרליה (האי נורפוק, אי חג המולד ואיי קוקוס) ובשטחי החסות של ארצות הברית (סמואה האמריקנית, גואם, איי מריאנה הצפוניים, פוארטו ריקו (בה הן השפה האנגלית והן השפה הספרדית הן בעלות מעמד של שפה רשמית) ובאיי הבתולה של ארצות הברית, ובהונג קונג.
אף על פי שלממשל הפדרלי האמריקני לא הגדיר מעולם שפה רשמית עבור ארצות הברית, בפועל לשפה האנגלית יש מעמד רשמי ב-32 מתוך 50 הממשלים של מדינות ארצות הברית. יתרה מזאת, לפי חוק הלאום של ארצות הברית, תהליך ההפיכה של אדם לאזרח ארצות הברית חייב להיות כרוך בכך שאותו האדם יצליח לעבור בהצלחה מבחן מיומנות בסיסית בשפה האנגלית.
השפה האנגלית היא גם שפה חשובה במספר מושבות ומדינות חסות לשעבר של הממלכה המאוחדת, כמו בחריין, בנגלדש, ברוניי, קפריסין ואיחוד האמירויות הערביות.
אנגלית כשפה גלובלית

מכיוון שהשפה האנגלית מדוברת כיום בצורה כה נרחבת ברחבי העולם, היא נחשבת על ידי רבים כיום כ"שפה עולמית", ולשפת הלינגואה פרנקה של העידן המודרני, ואף על פי שהשפה האנגלית היא אינה השפה הרשמית ברוב מדינות העולם, היא עדיין השפה הנפוצה ביותר בעולם שנלמדת כשפה זרה. על פי אמנות בינלאומיות השפה האנגלית היא השפה הרשמית לתקשורת אווירונאוטית וימית. השפה האנגלית היא אחת מהשפות הרשמיות של האו"ם ושל ארגונים בינלאומיים רבים אחרים, כולל הוועד האולימפי הבינלאומי. זוהי גם אחת משתי השפות הרשמיות אשר משמשות אסטרונאוטים על סיפון תחנת החלל הבין-לאומית.
אנגלית נלמדת לרוב מדינות האיחוד האירופי, ונכון להערכה משנת 2012 מרבית האירופאים נוטים להעדיף את השפה האנגלית כשפה הרשמית במדינות האיחוד האירופי (67 אחוזים) על פני גרמנית (17 אחוזים), או צרפתית (16 אחוזים). בחלק ממדינות האיחוד האירופי שאינן דוברות אנגלית, ישנם גם אנשים רבים בקרב האוכלוסייה הבוגרת שטוענים כי הם מסוגלים לשוחח באנגלית – 90% בהולנד, 89% במלטה, 86% בשוודיה ובדנמרק, 73% בקפריסין, קרואטיה ואוסטריה, 70% בפינלנד, ומעל 50% ביוון, בלגיה, לוקסמבורג, סלובניה וגרמניה (לפי הערכה משנת 2012). נכון לשנת 2012, אם לא כוללים את האוכלוסייה האירופאית שדוברת אנגלית ברמת שפת אם, כ-38% מכלל האוכלוסייה האירופאית מדברת אנגלית שלא ברמת שפת אם.
ספרים, מגזינים ועיתונים שנכתבים באנגלית זמינים לרכישה במדינות רבות ברחבי העולם, ואנגלית היא השפה הנפוצה ביותר בתחום המדעים כאשר לפי הערכה משנת 1997 של ה-Science Citation Index כ-95% מהמאמרים במאגר היו כתובים בשפה האנגלית, אף על פי שרק מחציתם נכתבו על ידי אנשים שהגיעו ממדינות דוברות אנגלית.
בתחום ההוצאה לאור, הספרות האנגלית היא מהדומיננטיות ביותר בעולם (לפי הערכה משנת 2011 היה מדובר באותה העת בכ-28% מכל הספרים שפורסמו בעולם באותה העת), והשפה האנגלית היא מהשפות הדומיננטיות ביותר בעולם שמדובר בתוכן האינטרנטי (לפי הערכה משנת 2011 היה מדובר באותה העת בכ-30% מתוכן האינטרנט, אשר מהווה ירידה של כ-50% בהשוואה לדומיננטיות של השפה האנגלית בתוכן האינטרנטי בשנת 2000).
לשימוש ההולך וגובר בשפה האנגלית בעולם הייתה השפעה רבה גם על שפות רבות אחרות ברחבי העולם, מה שתורם אף במקרים מסוימים לשינוי שפה ואף להיכחדות של שפות, ולמגמה אשר נחשבת על ידי רבים כסוג של אימפריאליזם לשוני.
ראו גם

אנגלוספירה
הערות שוליים

↑  "Crystal, David. The language revolution. John Wiley & Sons, 2004" (באנגלית).
↑  Crystal, David (2008). "Two thousand million?". English Today (באנגלית אמריקאית). 24: 3–6. doi:10.1017/S0266078408000023. S2CID 145597019.
↑  "English Speakers By Country". WorldAtlas (באנגלית). 2018-05-14. נבדק ב-2021-12-06.
↑  Masani, Zareer (27 בנובמבר 2012). "English or Hinglish – which will India choose?". BBC News. נבדק ב-12 בנובמבר 2019. {{cite news}}:  (עזרה)
↑  Mycock, Andrew; Wellings, Ben. "The UK after Brexit: Can and Will the Anglosphere Replace the EU?" (PDF). ...the core Anglosphere states – the USA, the UK, Canada, Australia and New Zealand...
↑  Press, Stanford University (2011). The Anglosphere: A Genealogy of a Racialized Identity in International Relations | Srdjan Vucetic. www.sup.org. Stanford University Press. ISBN 9780804772242.
↑  "Getting Real About the Anglosphere". 17 בפברואר 2020. ...from what might be called the "core" Anglosphere nations: Britain, Canada, New Zealand, Australia, and the United States; {{cite web}}:  (עזרה)
↑  Nancy Morris (1995). Puerto Rico: Culture, Politics, and Identity. Praeger/Greenwood. p. 62. ISBN 978-0-275-95228-0.
↑  "U.S. English, Inc". U.S. English. אורכב מ-המקור ב-6 בינואר 2010. נבדק ב-21 באפריל 2010. {{cite web}}:  (עזרה)
↑  "U.S. English Chairman Applauds West Virginia Bill to Declare English the States Official Language". U.S. English. אורכב מ-המקור ב-1 באפריל 2016. נבדק ב-23 במרץ 2016. {{cite web}}:  (עזרה)
↑  David Graddol (1997). "The Future of English?" (PDF). The British Council. אורכב מ-המקור (PDF) ב-19 בפברואר 2007. נבדק ב-15 באפריל 2007. {{cite web}}:  (עזרה)
↑  Crystal, David (2003a). English as a Global Language (2nd ed.). Cambridge University Press. p. 69. ISBN 978-0-521-53032-3. נבדק ב-4 בפברואר 2015. {{cite book}}:  (עזרה)
↑  "ICAO Promotes Aviation Safety by Endorsing English Language Testing". International Civil Aviation Organization. 13 באוקטובר 2011. {{cite web}}:  (עזרה)
↑  "IMO Standard Marine Communication Phrases". International Maritime Organization. אורכב מ-המקור ב-27 בדצמבר 2003. {{cite web}}:  (עזרה)
↑  European Commission (ביוני 2012). Special Eurobarometer 386: Europeans and Their Languages (PDF) (Report). Eurobarometer Special Surveys. אורכב מ-המקור (PDF) ב-2015-02-07. נבדק ב-12 בפברואר 2015. {{cite report}}:  (עזרה)
↑  David Crystal (2000) Language Death, Preface; viii, Cambridge University Press, Cambridge
| --- | --- |
בקרת זהויות :  NKC: ge118431
יממה

צלמית המסמלת יממה
מחזוריות מופע השמש נגרם על ידי סיבוב כדור הארץ סביב צירו
סיבוב כדור הארץ במהלך היממה
יממה היא יחידת זמן שאורכה נקבע על פי השלמת סיבוב מלא של כדור הארץ על צירו ביחס לשמש. ולכן היממה היא יחידת זמן טבעית (להבדיל משעה, למשל, שהיא יחידת זמן מלאכותית).
היממה מורכבת משני חלקים עיקריים: יום – החלק מן היממה שהשמש מאירה את כדור הארץ; ולילה – שהוא החלק של היממה שאינו מואר.
בכל התרבויות היממה היא יחידת הזמן הבסיסית לחישוב זמנים, תאריכים ולוחות שנה. את היממות מארגנים בדרך כלל בשבועות בחודשים ובשנים.
היממה מחולקת ל-24 שעות שהן 1,440 דקות או 86,400 שניות, בשנה אחת יש כ-365.25 יממות.
בדרך כלל נהוג להגדיר את תחילת היממה בשעה 00:00, אך ביהדות היממה מתחילה בשקיעת השמש.
אורכה הממוצע של היממה הוא 24 שעות. אורך היממה המדויק (בו משלים כדור הארץ סיבוב על צירו ביחס לשמש) נקרא יממה שמשית והוא משתנה מעט במחזוריות לאורך השנה בהתאם למסלול כדור הארץ סביב השמש. שינוי זה מתאפס אחת לכמה חודשים ולכן היחס הזמני ליממה הוא 24 שעות בדיוק.
התחלה וסוף של יממה

בשימושים אזרחיים במרבית העולם, יממה מתחילה בחצות הלילה, כלומר היא נמשכת מ-0:00 בלילה עד 0:00 בלילה למחרת. מקור נוהג זה הוא ברומא העתיקה.
לפי היהדות, היממה מתחילה בראשיתו של הלילה ומסתיימת בסופו של היום. ישנו ספק אם היממה מתחילה בשקיעת החמה ומסתיימת בשקיעת החמה ביום שאחרי או מתחילה בצאת הכוכבים ומסתיימת בצאת הכוכבים ביום שאחרי. בכל מקרה, גישה זו מעניקה ליממה אורך שונה במקצת מ-24 שעות: כאשר היום מתארך – ארוך יותר, וכאשר היום מתקצר – קצר יותר. לדוגמה, אם ביום מסוים השקיעה בשעה 18:00 ולמחרת השקיעה בשעה 18:01, אזי אורך היממה הוא 24 שעות ודקה (ולהפך).
לוחות השנה של מצרים העתיקה, הנוצרים בימי הביניים, וכנראה גם לוח השנה במגילות קומראן, התחילו את היממה בזריחה. גישה זו מאריכה את היממה כשהיום מתקצר ומקצרת את היממה כשהיום מתארך.
האומברים והאסטרונומים חישבו את תחילת היום בחצות היום, משום כך נקבעה תחילת ספירת יום יוליאני ל-12 בצהריים UTC.
היממות השונות ואורכן

היממה היא פרק הזמן שבו כדור הארץ משלים סיבוב על צירו. ישנן מספר אפשרויות לחשב את מסלול כדור הארץ על צירו, ביחס לשמש במדויק והיא נקראת יממה שמשית. ביחס לשמש בממוצע – זוהי היממה שבה משתמשים בדרך כלל. יממה נוספת היא היממה הכוכבית פרק הזמן שבו כדור הארץ משלים סיבוב על צירו ביחס לכוכבים.
היממות השונות ואורכן > יממה כוכבית

כדור הארץ משלים הקפה סביב צירו אחת ל-23 שעות 56 דקות ו-4 שניות, ובאותו זמן הוא גם ממשיך בתנועתו להקפת השמש. בעוד שהכוכבים חוזרים למופעם במצהר האופק כל 23 שעות ו-56 דקות, נדרשים עוד כ-4 דקות בממוצע על מנת לחזור שהשמש תחזור למופעה במצהר. מכאן נובע ההבדל בין היממה השמשית שהיא אורכת 24 שעות ליממה הכוכבית שאורכה מעט פחות מכך.
היממות השונות ואורכן > יממה שמשית

כאשר בוחנים את סיבוב כדור הארץ על צירו ביחס לשמש, השלמת סיבוב שלם במדויק יהיה בזמן שבו תיראה השמש בכיפת השמיים באותו המקום בדיוק שהיא נראתה בו ביום הקודם. פרק זמן זה נקרא יממה שמשית והיא שונה במקצת מהיממה הממוצעת בת 24 שעות בדיוק בה משתמשים בדרך כלל לחישוב זמנים ותאריכים.
אורך היממה השמשית משתנה במחזוריות במהלך השנה בהתאם למסלול כדור הארץ סביב השמש אודות לשני גורמים עיקריים, הראשון, שינוי במהירות סיבוב כדור הארץ על צירו כאשר הוא מתקרב לשמש במסלול הקיפו האליפטי של כדור הארץ את השמש. והשני מפאת נטיית צירו של כדור הארץ (מישור המילקה).
כתוצאה משינויים אלו נוצר פער בין היממות לאורך השנה. מקסימום ההבדל בין יממה אחת לעוקבת אחריה הוא 51 שניות לערך. הפרשים אלה מצטברים לשיאים של 14 דקות בפברואר ו-16 דקות בנובמבר. שינויים זה מתאפסים אחת לכמה חודשים.
היממות השונות ואורכן > יממה שמשית ממוצעת

היות שאורך היממה השמשית הוא קרוב מאוד ל-24 שעות או 24 שעות בדיוק, היחס המקובל ליממה הוא 24 שעות בדיוק כפי היממה השמשית הממוצעת.
יממה בתרבות

הביטוי "24 שעות", המתאר את אורך היממה, משמש בהשאלה לתיאור פעילויות שאינן נפסקות אף במשך הלילה. בעולם המסחר, למשל, משמש הביטוי כדי לבדל ולהבליט עסקים הפעילים לאורך כל היממה.
באסטרונומיה

האסטרונומים מבדילים בין יממה כוכבית ובין יממה שמשית.
בנוסף לשימוש המונח בהקשר ליממת כדור הארץ, האסטרונומים משתמשים במונח זה גם לציון זמנים אסטרונומיים אחרים, למשל, אורך היממה של כוכבי לכת אחרים במערכת השמש. לרוב משתמשים ביחידת המידה "יממת כדור הארץ" לציון אורכן של יממות אלה.
באסטרונומיה > יממה כוכבית

יממה כוכבית היא הזמן שבמהלכו כדור הארץ עושה סיבוב מלא סביב צירו ומגיע לאותו מצב ביחס לכוכבי השבת, שבו הוא היה לפני תחילת הסיבוב. יממה כוכבית אורכת כ-23 שעות, 56 דקות ו-4 שניות.
באסטרונומיה > יממה שמשית

יממה שמשית (אמיתית) היא הזמן שבמהלכו כדור הארץ עושה סיבוב מלא סביב צירו וממשיך בסיבובו עד שמגיע לאותו מצב ביחס לשמש, שבו הוא היה לפני תחילת הסיבוב. אורך היממה השמשית משתנה במקצת באופן מחזורי לאורך השנה.
הסיבה להבדל בין היממה השמשית ליממה הכוכבית היא תנועת כדור הארץ סביב השמש: כדור הארץ מסתובב סביב צירו אחת ל-23 שעות 56 דקות ו-4 שניות, אך באותו זמן הוא גם מקיף את השמש. בעוד שהכוכבים חוזרים למצהר כל 23 שעות ו-56 דקות (יממה כוכבית), כדור הארץ זקוק לעוד כ-4 דקות בממוצע על מנת שהשמש תחזור שנית למצהר; כך מתארכת היממה השמשית (הממוצעת) מ-23 שעות, 56 דקות ו-4 שניות ל-24 שעות שלמות.